ດາວໂຫຼດ App CRI-FM93 ລະບົບ IOS
ດາວໂຫຼດ App CRI-FM93 ລະບົບ Android
ວັນທີ 8 ຕຸລານີ້, ທ່ານສີຈີ້ນຜິງ ປະທານປະເທດຈີນໄດ້ສົນທະນາກັບທ່ານຟູມີໂອ ກິຊິດະ ນາຍົກລັດຖະມົນຕີຍີ່ປຸ່ນຜ່ານທາງໂທລະສັບ.
ທ່ານສີຈີ້ນຜິງກ່າວເນັ້ນວ່າ, ຈີນ ແລະ ຍີ່ປຸ່ນເປັນປະເທດບ້ານໃກ້ເຮືອນຄຽງ, ການປົກປັກຮັກສາ ແລະ ການຂະຫຍາຍສາຍພົວພັນມິດຕະພາບ ແລະ ການຮ່ວມມືຈີນ-ຍີ່ປຸ່ນແມ່ນສອດຄ່ອງກັບຜົນປະໂຫຍດພື້ນຖານຂອງສອງປະເທດ ແລະ ປະຊາຊົນສອງຊາດ ທັງມີຜົນດີຕໍ່ສັນຕິພາບ, ສະຖຽນລະພາບ ແລະ ຄວາມຈະເລີນຮຸ່ງເຮືອງຂອງອາຊີ ກໍຄືຂອງໂລກ. ປັດຈຸບັນ, ການພົວພັນລະຫວ່າງຈີນ ແລະ ຍີ່ປຸ່ນມີທັງໂອກາດ ແລະ ສິ່ງທ້າທາຍ. ຈີນຊົມເຊີຍລັດຖະບານຊຸດໃໝ່ຂອງຍີ່ປຸ່ນໃຫ້ຄວາມສຳຄັນຕໍ່ການຮັກສາການແລກປ່ຽນລະດັບສູງລະຫວ່າງສອງປະເທດ, ຍິນດີເພິ່ມທະວີການສົນທະນາ ແລະ ການຮ່ວມມືກັບຍີ່ປຸ່ນ, ບົນຈິດໃຈ “ຖືເອົາປະຫວັດສາດເປັນແວ່ນແຍງ ແລະ ປະດິດສ້າງອະນາຄົດ” ເພື່ອຊຸກຍູ້
ການສ້າງການພົວພັນຈີນ-ຍີ່ປຸ່ນທີ່ສອດຄ່ອງກັບຄວາມຕ້ອງການຂອງຍຸກສະໄໝໃໝ່.
ທ່ານຟູມີໂອ ກິຊິຕະໄດ້ສະແດງຄວາມຊົມເຊີຍວັນຊາດຈີນ. ທ່ານກ່າວວ່າ, ພາຍໃຕ້ສະຖານະການສາກົນ ແລະ ພາກພື້ນ, ການພົວພັນຍີ່ປຸ່ນ-ຈີນກຳລັງກ້າວເຂົ້າສູ່ຍຸກສະໄໝໃໝ່. ຍີ່ປຸ່ນຍິນດີຮ່ວມກັນກັບຈີນ, ຖອດຖອນບົດຮຽນອັນສຳຄັນຈາກປະຫວັດສາດການພົວພັນຍີ່ປຸ່ນ-ຈີນ, ຖືເອົາວັນຄົບຮອບ 50 ປີໃນປີໜ້າຂອບງການສ້າງຕັ້ງສາຍພົວພັນທາງການທູດທີ່ເປັນປົກກະຕິລະຫວ່າງຍີ່ປຸ່ນ ກັບຈີນ 50 ປີເປັນໂອກາດ, ພ້ອມກັນສຸມຄວາມພະຍາຍາມສ້າງສາຍພົວພັນຍີ່ປຸ່ນ-ຈີນທີ່ມີລັກສະສະສ້າງສັນ ແລະ ມີຄວາມໝັ້ນຄົງທີ່ສອດຄ່ອງກັບຄວາມຕ້ອງການຂອງຍຸກສະໄໝໃໝ່. ຍີ່ປຸ່ນຫວັງໃຫ້ງານກິລາໂອລິມປິກລະດູໜາວປັກກິ່ງສາມາດຈັດຂຶ້ນໄດ້ຢ່າງສະດວກ.